b'\n_START_ARTICLE_\nAprilia RS-GP\n_START_SECTION_\nHistoria\n_START_PARAGRAPH_\nAprilia kilpaili edellisen kerran MotoGP:ss\xc3\xa4 kaudella 2004 omana tallina MS Aprilia Racing -nimell\xc3\xa4, jolloin py\xc3\xb6r\xc3\xa4ll\xc3\xa4 kilpailivat Jeremy McWilliams ja Shane Byrne. Menestys oli heikkoa ja Byrne ajoi parhaimmillaan sijalle kymmenen. Se oli my\xc3\xb6s moottorinvalmistajana kausina 2012 ja 2013.\n_START_SECTION_\n2015\n_START_PARAGRAPH_\nAprilia teki paluun ratamoottoripy\xc3\xb6r\xc3\xa4ilyn p\xc3\xa4\xc3\xa4luokkaan 2015, kun se teki loppuvuodesta 2014 nelj\xc3\xa4n vuoden sopimuksen Gresini Racingin kanssa. Tallin nimeksi tuli Aprilia Racing Team Gresini. Eik\xc3\xa4 se panostanut sarjaan t\xc3\xa4ydell\xc3\xa4 tehdas tuella. Tallin kujettajina olivat \xc3\x81lvaro Bautista ja Marco Melandri, jotka olivat aiemmin ajaneet Aprilialla pienemmiss\xc3\xa4 luokissa. Stefan Bradl korvasi kesken kauden Melandrin. Michael Laverty kilpaili tallissa yhden kilpailun. Bautista ajoi parhaimmillaan Aprilialla sijalle kymmenen Kataloniassa ja Silverstonessa. My\xc3\xb6s kesken kauden talliin tullut Bradl ajoi kauden toiseksi viimeisess\xc3\xa4 kilpailussa sijalle kymmenen. Valmistajien pisteiss\xc3\xa4 Aprilia oli viides voittaen pisteen erolla kuudenneksi tulleen Forward Yamahan.\n_START_SECTION_\n2016\n_START_PARAGRAPH_\nAprilia jatkoi edelliskauden kuljettajilla Stefan Bradlilla ja \xc3\x81lvaro Bautistalla. Tuloksellisesti Aprilia paransi suorituskyky\xc3\xa4, vaikka oli valmistajien pisteiss\xc3\xa4 edelleen viides. Se ker\xc3\xa4si t\xc3\xa4ll\xc3\xa4 kertaa 101 pistett\xc3\xa4 ja saavutti parhaan sijoituksensa RS-GP py\xc3\xb6r\xc3\xa4ll\xc3\xa4 Argentiinassa, kun Bradl ajoi kisan seitsem\xc3\xa4nneksi. Bautista sivusi samaa sijoitusta my\xc3\xb6hemmin kauden aikana Japanissa ja Malesiassa. Bautista oli kuljettajien pisteiss\xc3\xa4 kahdestoista.\n_START_SECTION_\n2017\n_START_PARAGRAPH_\nKaudeksi 2017 Aprilia palkkasi t\xc3\xa4ysin uudet kuljettajat, Aleix Espargar\xc3\xb3 siirtyi Suzukilta ja Sam Lowes siirtyi Moto2 luokasta ajamaan ensimm\xc3\xa4ist\xc3\xa4 kauttaan MotoGP:ss\xc3\xa4.'